હવે કમલા હાસને પોતાના નિવેદનનો રંગ બદલ્યો. તેણે કહ્યું કે મારી સાથે રાજનૈતિક ખેલ ખેલાઈ રહ્યો છે. સેન્સર બોર્ડે પરવાનગી આપી દીધા બાદ કફૂ ફક્ષમ ઘમિયનિે કારણ બતાવી ફિલ્મ રજૂ થઈ શકતી નથી. તેથી તેની પાછળ રાજકારણ છે. આ નિવેદનથી ફરી પાછું ફોક્સ બદલાયું. ફોક્સ રાજકારણ ઉપર આવી ગયું. કમલા હાસને આની સ્પષ્ટતા કરતાં કહ્યું કે તેઓ એક વાર કોંગ્રેસના પી. ચિદમ્બરમ્ સાથે એક કાર્યક્રમમાં હતા ત્યારે, તેમણે ચિદ્મ્બરમ્ની પ્રશંસા કરતાં કહ્યું હતું કે ‘હવે દેશને ધોતી-લૂંગીવાળા વડાપ્રધાનની જરૂર છે. મારા આ વાક્યથી જયલલિતા કદાચ ઉશ્કેરાઈ ગયા હોય અને મારી આ ફિલ્મને અટકાવી હોય તેવું બની શકે.’ બસ, થઈ રહ્યું. હવે ઘટનાને સંપૂર્ણ રીતે રાજકારણ તરફ લઈ જવામાં કમલ હાસન હોંશિયાર સાબિત થયા. હવે અત્યાર સુધી ચૂપ રહેલા અને દેશના કટ્ટરવાદીઓને ઓથ આપનાર ફિલ્મ નિર્માતા મહેશ ભટ્ટે ચર્ચામાં કૂદી પડતાં કહ્યું, ’this is state terriorism’ હવે બાકીના રહી ગયેલા અભિવ્યક્તિવાદીઓને ચર્ચામાં ઝંપલાવવાની મજા આવી ગઈ. કારણ કે હવે ઘટનાના કેન્દ્રમાંથી કટ્ટરવાદીઓ ખસી ગયા હતા અને સરકાર ચર્ચાના કેદ્રમાં આવી ગઈ હતી. અલબત્ત ઠીક ઠીક કશ્મકશ પછી ગૂંચ ઉકેલવામાં આવી. ફિલ્મ વિશ્ર્વપમ્ રજૂ થઈ. ફિલ્મ નિર્માણના ૯૦ કરોડ રૂપિયા ઉપરાંત થોકબંધ નફો કમલા હાસને કમાઈ લીધો. મફતમાં ફિલ્મને પબ્લિસીટી મળી ગઈ. ઘીના ઠામમાં ઘી ઠરી ગયું.